OpenLLM-France/wikimedia huggingface dataset:
# Sparta (Kentucky)

Sparta és una població dels Estats Units a l'estat de Kentucky. Segons el cens del 2000 tenia 230 habitants.

## Demografia

Segons el cens del 2000, Sparta tenia 230 habitants, 88 habitatges, i 63 famílies. La densitat de població era de 16 habitants/km².
Dels 88 habitatges en un 31,8% hi vivien nens de menys de 18 anys, en un 54,5% hi vivien parelles casades, en un 14,8% dones solteres, i en un 27,3% no eren unitats familiars. En el 22,7% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3.
Per edats la població es repartia de la següent manera: un 23,5% tenia menys de 18 anys, un 8,7% entre 18 i 24, un 33,5% entre 25 i 44, un 19,1% de 45 a 60 i un 15,2% 65 anys o més.
L'edat mediana era de 34 anys. Per cada 100 dones de 18 o més anys hi havia 102,3 homes.
La renda mediana per habitatge era de 27.083 $ i la renda mediana per família de 31.250 $. Els homes tenien una renda mediana de 27.000 $ mentre que les dones 16.875 $. La renda per capita de la població era de 16.093 $. Entorn del 8,1% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sparta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Sparta». American Fact Finder. Oficina del Cens dels Estats Units, 12-01-2010.

## Vegeu també

* Kentucky Speedway
# A cegues

A cegues és una pel·lícula brasilera-canadenca de 2008, una adaptació de la novel·la de 1995 del mateix nom per l'autor portuguès José Saramago sobre una societat que pateix una epidèmia de ceguesa. La pel·lícula va ser escrita per Don McKellar i dirigida per Fernando Meirelles amb Julianne Moore i Mark Ruffalo com a personatges principals. Saramago originalment es va negar a vendre els drets per a una adaptació cinematogràfica, però els productors van poder adquirir-la amb la condició que la pel·lícula s'establís en una ciutat sense nom i irreconeixible. Es va estrenar com a pel·lícula al Festival de Canes el 14 de maig de 2008 i la pel·lícula es va estrenar als Estats Units el 3 d'octubre de 2008.

## Argument

La civilització humana es troba, de sobte, amenaçada per un esclat de ceguesa que afecta les persones. A mesura que la gent segueix la seva vida quotidiana en una ciutat no identificada, comencen, d'una en una, a perdre la vista. No es troba cap causa de l'epidèmia. Es produeix un pànic i les quarantines governamentals comencen amb pocs recursos. El grup principal inclou un oftalmòleg i la seva dona (Mark Ruffalo i Julianne Moore); una prostituta (Alice Braga); un lladre (Don McKellar); un misteriós vell (Danny Glover); un nen (Mitchell Nye); i una parella japonesa (Yusuke Iseya i Yoshino Kimura). Els seus rivals, encapçalats en un altre barri, són conduïts per un cambrer (Gael García Bernal), que es converteix en un monarca cruel i capritxós, ajudat per un tinent (Maury Chaykin) qui té "l'avantatge" d'haver estat cec tota la seva vida. Mentrestant, l'esposa de l'oftalmòleg continua mantenint la seva visió (i es manté al costat del seu marit), la qual cosa li confereix al seu "clan" una mica d'avantatge en la lluita pel domini i la supervivència que ocupa la llarga secció de la pel·lícula.

## Referències

* ↑ «A cegues». esadir.cat.
* ↑ «'A ciegas', lo nuevo de Fernando Meirelles, abarrota las sesiones de Sitges». 20 minutos, 2008.
* ↑ «Saramago satisfecho con 'Blindness'». El País, 2008.
* ↑ Gilbey, Ryan «Fernando Meirelles, director of City of God, tells Ryan Gilbey how making a film about blindness helped him to see the light». The Guardian, 2008.
* ↑ SCOTT, A. O. «Characters Who Learn to See by Falling Into a World Without Sight». The New York Times, 2008.
# Abigail Thompson

Abigail A. Thompson (Norwalk, Connecticut, 1958) és una matemàtica estatunidenca. Treballa com a professora de matemàtiques a la Universitat de Califòrnia a Davis, on és especialista en teoria de nusos i topologia de baixes dimensions.
Thompson es va graduar per la Wellesley College l'any 1979, i es va doctorar al 1986 per la Universitat Rutgers, codirigida per Martin Scharlemann i Julius L. Shaneson. Després del seu pas com a visitant per la Universitat Hebrea de Jerusalem i a la Universitat de Berkeley, va entrar a la facultat de la UC Davis l'any 1988.
Thompson va guanyar l'any 2003 el Premi Ruth Lyttle Satter de Matemàtiques per la seva recerca que estenia el concepte de David Gabai de posició prima de nusos a 3-varietats i descomposicions de Heegaard. En 2012 va ser un dels socis fundadors de la Societat Americana de Matemàtiques.
Thompson ha estat també activista per a la reforma de l'ensenyament de les matemàtiques en primària i educació mitjana. Va atacar públicament el currículum base Mathland, en ús des de mitjans dels anys 90, quan el major dels seus tres fills va començar a estudiar matemàtiques a l'escola, mantenint que proporcionava uns fonaments inadequats en habilitats matemàtiques bàsiques, ja que no deixava cap oportunitat al treball independent, i estava basat en materials pobrament escrits. Com a alternativa va desenvolupar un programa a la UC Davis per millorar el coneixement en matemàtiques del professorat, i va arribar a dirigir la Califòrnia State Summer School for Mathematics and Science, un campament d'estiu d'un mes especialitzat en matemàtiques per a alumnes d'institut.

## Obra destacada

* , 1994, DOI 10.1090/conm/164/01596.
* , 1994, <http://projecteuclid.org/euclid.jdg/1214454875>.
* , 1994, DOI 10.4310/MRL.1994.v1.n5.a9.
* , 1997, DOI 10.1016/0040-9383(96)00010-9.
* , 1998, ISBN 0-7167-3160-6.
* , 2001, ISBN 0-7167-4174-1.

## Referències

* ↑ Faculty profile Arxivat 2018-09-27 a Wayback Machine., UC Davis, retrieved 2014-12-25.
* ↑ List of Fellows of the American Mathematical Society, retrieved 2014-12-25.
* ↑ Benson, Steve. Review of How to Ace Calculus. Mathematical Association of America, 12 de desembre de 1998.
* ↑ Anderson, Kevin. Review of How to Ace the Rest of Calculus. Mathematical Association of America, 12 de desembre de 2002.

## Enllaços externs

* Pàgina personal a la UC Davis
# Benham

Benham és una població dels Estats Units a l'estat de Kentucky. Segons el cens del 2000 tenia 599 habitants.

## Demografia

Segons el cens del 2000, Benham tenia 599 habitants, 248 habitatges, i 181 famílies. La densitat de població era de 593 habitants/km².
Dels 248 habitatges en un 31% hi vivien nens de menys de 18 anys, en un 59,3% hi vivien parelles casades, en un 9,7% dones solteres, i en un 27% no eren unitats familiars. En el 26,6% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,88.
Per edats la població es repartia de la següent manera: un 22,9% tenia menys de 18 anys, un 4,5% entre 18 i 24, un 24,9% entre 25 i 44, un 28,2% de 45 a 60 i un 19,5% 65 anys o més.
L'edat mediana era de 44 anys. Per cada 100 dones de 18 o més anys hi havia 83,3 homes.
La renda mediana per habitatge era de 25.250$ i la renda mediana per família de 33.333$. Els homes tenien una renda mediana de 35.000$ mentre que les dones 24.844$. La renda per capita de la població era de 16.174$. Entorn del 18,1% de les famílies i el 20,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Benham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Benham». American Fact Finder. Oficina del Cens dels Estats Units, 12-01-2010.
# Vuitanta-sis contes

Vuitanta-sis contes és un recull de contes de Quim Monzó, publicat l'any 1999.
El volum està integrat per cinc llibres de relats publicats anteriorment de manera independent. Els Vuitanta-sis contes han rebut el Premi Nacional de Literatura (2000) i la Lletra d'Or (2000). Han estat traduïts al castellà.

## Contingut del llibre

L’edició conjunta dels textos de Monzó revela canvis destacables respecte a les versions originals. En el cas de Uf, va dir ell (1978), el primer recull, s’han suprimit cinc relats molt breus, gairebé anecdòtics, que ocupaven tot just una pàgina. També s’hi aprecia una revisió estilística significativa: l’autor modifica el lèxic i la sintaxi per adaptar-los a un català col·loquial, creant així una major harmonia entre les parts narratives i els diàlegs.
Pel que fa a Olivetti, Moulinex, Chaffoteaux et Maury (1980), el to oníric es manté com a eix central, amb temes que exploren el concepte del doble, la rebel·lió dels objectes i la dilució dels límits entre realitat i ficció. En canvi, a L’illa de Maians (1985), l'autor dirigeix la seva atenció cap a una reflexió crítica i burlesca sobre el llenguatge i el procés creatiu, emfasitzant les vanitats del món literari.
Als anys noranta, El perquè de tot plegat (1993) aporta nous temes sense renunciar a l’estil característic de l’autor. Els relats es divideixen en dues línies principals: d’una banda, els conflictes quotidians i les tensions en les relacions de parella; de l’altra, la reescriptura irònica de faules tradicionals.
Finalment, Guadalajara (1996), Monzó és dominat per una constant tensió metanarrativa, i al relat juga a la deformació d’episodis literaris ben coneguts, des de la lectura grotesca de la preparació del Cavall de Troia o fins al capgirament de la història de La metamorfosi kafkiana on l'insecte recupera la seva forma humana. Altres vegades, l’exageració dels actes heroics d’alguns personatges (Robin Hood o Guillem Tell) produeixen conseqüències que s’oposen a les intencions més nobles dels protagonistes

## Referències

* ↑ Vicent Alonso, "Els vuitanta-sis de Monzó", Caracters, núm. 8 (1999)
* ↑ Manel Ollé, "Mons monzònics", El Periódico (09/02/2001)
* ↑ «Vuitanta-sis contes». [Consulta: 1r gener 2025].
* 1 2 «Vuitanta-sis contes». Diccionari de la Literatura Catalana. [Consulta: 16 abril 2020].

## Enllaços externs

* Vuitanta-sis contes (1999) a LletrA
# Cantó de Carhaix-Plouguer

El cantó de Carhaix-Plouguer (bretó Kanton Karaez-Plougêr) és una divisió administrativa francesa situat al departament de Finisterre a la regió de Bretanya.

## Composició

El cantó aplega 8 comunes :
| Nom bretó | Nom francès | Nom gal·ló |
| Karaez-Plougêr | Carhaix-Plouguer | --- |
| Kledenn-Poc'hêr | Cléden-Poher | --- |
| Kerglof | Kergloff | --- |
| Motrev | Motreff | --- |
| Poullaouen | Poullaouen | --- |
| Plonevell | Plounévézel | --- |
| Sant-Hern | Saint-Hernin | --- |
| Speied | Spézet | --- |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Richard Ferrand | PS | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Teloni

El teloni o teloneu era un impost que gravava el transport de mercaderies. S'esmenta en nombrosos documents de l'època carolíngia. A Catalunya durant la Baixa edat mitjana rebia molt sovint el nom de lleuda.
Correspon a les paraules Teloneum en anglès i Tonlieu en francès.

## Referències

* ↑ Bolòs, Jordi: Diccionari de la Catalunya medieval (ss. VI-XV). Edicions 62, Col·lecció El Cangur / Diccionaris, núm. 284, plana 244. Barcelona, abril de 2000. ISBN 84-297-4706-0
# Baldwin (Louisiana)

Baldwin és una població dels Estats Units a l'estat de Louisiana. Segons el cens del 2000 tenia 2.497 habitants.

## Demografia

Segons el cens del 2000, Baldwin tenia 2.497 habitants, 777 habitatges, i 607 famílies. La densitat de població era de 901 habitants/km².
Dels 777 habitatges en un 36,2% hi vivien nens de menys de 18 anys, en un 47% hi vivien parelles casades, en un 25,9% dones solteres, i en un 21,8% no eren unitats familiars. En el 18,5% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,99 i el nombre mitjà de persones que vivien en cada família era de 3,41.
Per edats la població es repartia de la següent manera: un 30,1% tenia menys de 18 anys, un 9,9% entre 18 i 24, un 28,6% entre 25 i 44, un 22,3% de 45 a 60 i un 9,1% 65 anys o més.
L'edat mediana era de 33 anys. Per cada 100 dones de 18 o més anys hi havia 101,2 homes.
La renda mediana per habitatge era de 23.272 $ i la renda mediana per família de 25.606 $. Els homes tenien una renda mediana de 28.938 $ mentre que les dones 16.494 $. La renda per capita de la població era de 10.118 $. Entorn del 28,1% de les famílies i el 31,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baldwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Baldwin». American Fact Finder. Oficina del Cens dels Estats Units, 12-01-2010.
# El año de la peste

El año de la peste és una pel·lícula mexicana de drama, thriller i ciència-ficció del director mexicà Felipe Cazals estrenada en 1979. La producció va comptar amb el prestigiós escriptor colombià Gabriel García Márquez per adaptar el guió de la novel·la de Daniel Defoe Diari de l'any de la pesta publicada el març de 1722. Fou exhibida com a part de la selecció oficial del Festival Internacional de Cinema de Sant Sebastià 1979.

## Sinopsi

En una ciutat mexicana amb 15 milions d'habitants es deslliga una epidèmia. Les autoritats ignoren els advertiments i acaben per encobrir el que per als especialistes és una epidèmia similar a la que va assotar Europa en l'Edat mitjana provocant que el caos i la mort cobreixin els carrers de la ciuta.

## Repartiment

* Alejandro Parodi
* José Carlos Ruiz
* Rebeca Silva
* Narciso Busquets
* Tito Junco
* Ignacio Retes
* Eduardo Alcaraz
* Héctor Godoy
* Humberto Elizondo
* Zully Keith
* Leonor Llausás
* Arlette Pacheco
* Daniela Romo
* María Barber

## Premis

| Any | Premi | Categoria | Nominats | Resulta |
| 27 d'octubre de 1980 | Premi Ariel | Ariel d'Or | Felipe Cazals | Guanyador |
| 27 d'octubre de 1980 | Premi Ariel | Millor director | Felipe Cazals | Guanyador |
| 27 d'octubre de 1980 | Premi Ariel | Millor guió | Gabriel García Márquez Juan Arturo Brennan | Guanyadors |
| 18 de maig de 1980 | Periodistes de Cinema Mexicans | Millor guió adaptat | Gabriel García Márquez Juan Arturo Brennan | Guanyadors |

## Referències

* ↑ Carl J. Mora. Mexican Cinema: Reflections of a Society, 1896-2004, 3d ed.. McFarland, 7 maig 2015, p. 168–169. ISBN 978-0-7864-9187-2.
* ↑ «Archived copy». Arxivat de l'original el 5 març 2009. [Consulta: 23 març 2009].
* ↑ Pel·lícules a la selecció de 1979 al web del Festival
* ↑ El año de la Peste Arxivat 2018-05-22 a Wayback Machine. del sitio Cine Mexicano Arxivat 2010-02-02 a Wayback Machine.. Consulta: 15-11-13.
* ↑ El año de la Peste del sitio FilmAffinity. Consulta: 15-11-13.
* ↑ «Ariel Awards, Mexico : Date: October 27 1980 : Location: Mexico». [Consulta: 7 juliol 2016].
* ↑ «Mexican Cinema Journalists : Date: May 18 1980 : Location: Mexico City, Mexico». [Consulta: 7 juliol 2016].

## Enllaços externs

* El año de la peste a tomatazos.com
# Os grizzly

Ursus arctos horribilis és una subespècie de l'os bru (Ursus arctos). A Nord-amèrica se'ls coneix com a grizzlies.

## Descripció

* Els seus colors poden ser des del beix fins al marró groguenc, el marró fosc o el negre, sovint en funció de la ubicació geogràfica.
* Pot arribar a pesar entre 180 i 770 kg.
* Presenta dimorfisme sexual: els mascles poden ser 1,5-2 vegades la mida de la femella.
* Té una gepa distintiva entre les espatlles.

## Reproducció

La femella madura sexualment al voltant dels 3-5 anys i, depenent del clima, es troba en zel tres setmanes durant el maig i el juliol. Encara que l'aparellament es produeixi en aquest temps, els òvuls fertilitzats no s'implantaran a l'úter fins a la tardor per a donar temps a les femelles a acumular una reserva de greix per a ella i els seus cadells de cara a la hibernació, ja que neixen entre el gener i el març. Les cries neixen cegues, sense pèl i pesant menys de 450 g. Deixen el cau a la primavera, quan assoleixen un pes d'uns 9 kg, i romandran amb sa mare durant, almenys, 2 anys.

## Alimentació

És omnívor i es nodreix de matèria vegetal (sobretot baies, com ara Vaccinium cyanococcus, Rubus fruticosus, Rubus spectabilis, Vaccinium oxycoccus i Vaccinium parvifolium), carronya, insectes, rosegadors, peixos (salmons), bisons, caribús, ants i, fins i tot, ossos negres americans.

## Distribució geogràfica

Es troba a Nord-amèrica.

## Longevitat

La seva esperança de vida és de 15-34 anys en estat salvatge i 47 en captivitat.

## Estat de conservació

Des de la dècada del 1800, la seva població s'ha reduït de més de 50.000 a 1.000-1.500 individus. Només a Alaska, el Canadà i el Parc Nacional de Yellowstone es considera que no es troba en perill.

## Referències

* ↑ «Ursus arctos horribilis». Catalogue of Life. (anglès)
* ↑ Mammal Species of the World (anglès)
* 1 2 3 4 5 Bears of the World Arxivat 2009-04-06 a Wayback Machine. (anglès)
* ↑ How do you distinguish a black bear from a grizzly bear Arxivat 2009-10-12 a Wayback Machine. (anglès)
* ↑ Herrero, Stephen, (2002). Bear Attacks: Their Causes and Avoidance, Guilford, Conn.: Lyons Press, ISBN 1-58574-557-X
* ↑ Defenders of Wildlife (anglès)
* ↑ «Ursus arctos horribilis (Brown Bear)» (en anglès). ZipcodeZoo.com. Arxivat de l'original el 31 de desembre 2013. [Consulta: 13 d’abril 2010].

## Enllaços externs

* BioLib (anglès)
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Torre del Telègraf de la Tossa

La Torre del Telègraf de la Tossa és una torre de telegrafia òptica dalt un monticle pròxim al nucli de població de Salou (el Tarragonès). És de planta quadrangular, amb la base atalussada, on s'obren algunes espitlleres. L'obra és de maçoneria i exteriorment està arrebossada. Construïda cap al 1951, formava part de la línia de telegrafia òptica civil de Madrid a Barcelona, essent la torre anterior la torre de l'Esquirol, a Cambrils, i la següent la torre de Pilats, a Tarragona. Està declarada bé cultural d'interès nacional per decret de 22 d'abril de 1949.
Conserva les quatre parets, sense que hagi rebut cap manteniment en els darrers anys. Està situada dins del recinte d'un camp de golf, pel que el seu accés és restringit.

## Vegeu també

* Telegrafia òptica
* Llista de les torres de telegrafia òptica de Catalunya

## Referències

* ↑ «Torre del Telègraf de Salou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2017].
* ↑ «LB051 - La Tossa» (en castellà). Foro Histórico de las Telecomunicaciones.
# Bienville (Louisiana)

Bienville és una població dels Estats Units a l'estat de Louisiana. Segons el cens del 2000 tenia 262 habitants.

## Demografia

Segons el cens del 2000, Bienville tenia 262 habitants, 115 habitatges, i 70 famílies. La densitat de població era de 9,2 habitants/km².
Dels 115 habitatges en un 24,3% hi vivien nens de menys de 18 anys, en un 44,3% hi vivien parelles casades, en un 11,3% dones solteres, i en un 38,3% no eren unitats familiars. En el 38,3% dels habitatges hi vivien persones soles el 21,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,7% tenia menys de 18 anys, un 5,7% entre 18 i 24, un 22,5% entre 25 i 44, un 27,1% de 45 a 60 i un 21% 65 anys o més.
L'edat mediana era de 43 anys. Per cada 100 dones de 18 o més anys hi havia 88,7 homes.
La renda mediana per habitatge era de 20.227 $ i la renda mediana per família de 20.909 $. Els homes tenien una renda mediana de 30.417 $ mentre que les dones 17.143 $. La renda per capita de la població era de 12.656 $. Entorn del 23,2% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bienville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bienville». American Fact Finder. Oficina del Cens dels Estats Units, 12-01-2010.
# Jordi Vila i Fernández

Jordi Vila i Fernández (c. 1947 - Pineda de Mar, 29 d'octubre de 2023) va ser un músic, cantant i actor de doblatge català. Va ser la veu de sintonies en català com Bola de drac, que es va emetre per primer cop a TV3 el 15 de febrer de 1990 i que va assolir un gran èxit. Hi va posar les veus a personatges com el Monstre Buu, Dodoria o Paragus, entre d'altres. També va doblar nombrosos personatges de sèries de televisió d'animació com el protagonista de Musculman, el gat Garfield o el Mussol de La Bruixa Avorrida. A més, va posar veu a les caretes de Ranma ½, Les tortugues ninja, Lucky Luke, La penya del pollastre, La família Addams o L'inspector Gadget.
Vila també va ser la veu de diversos personatges d'algunes de les pel·lícules de Walt Disney Animation Studios, com de l'os Baloo a El llibre de la selva: L'aventura continua, i de personatges de sèries i pel·lícules com ara Buscant en Nemo, Frozen: El regne del gel, Dr. Slump, One Piece, Els barrufets, Inuyasha, Vicky, el Viking, Hattori, el Ninja o La núvia cadàver.

## Referències

* ↑ «Mor Jordi Vila, veu de sintonies en català com "Bola de drac" i de molts personatges d'anime». 324cat, 29-10-2023. [Consulta: 30 octubre 2023].
* ↑ «Mor Jordi Vila, cantant i doblador de ‘Bola de drac’, ‘Musculman’ o ‘Les tres bessones', veí de Pineda». Ràdio Pineda, 30-10-2023. [Consulta: 31 octubre 2023].
* ↑ «El dia que Son Goku va començar a parlar en català». TV3, 14-02-2020. [Consulta: 30 octubre 2023].
* ↑ Palés, Alejandra. «Mor Jordi Vila, veu de la cançó de 'Bola de drac' i doblador de Musculator», 29-10-2023. [Consulta: 30 octubre 2023].
* ↑ «La Vermella - El doblatge de l'anime (part I), amb Joan Sanz i Meritxell Ané». CCMA. [Consulta: 6 maig 2024].
* ↑ «Mor Jordi Vila, la veu de cançons en català de dibuixos com 'Bola de drac' o 'Musculman'». RAC1, 29-10-2023. [Consulta: 30 octubre 2023].

## Enllaços externs

* Fitxa de Jordi Vila - eldoblatge.com